CELEX: 31971R1410
Language: el
Date: 1971-06-29 00:00:00
Title: Κανονισμός (ΕΟΚ) αριθ. 1410/71 του Συμβουλίου της 29ης Ιουνίου 1971 περί τροποποιήσεως του κανονισμού (ΕΟΚ) αριθ. 804/68 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων

Avis juridique important

|

31971R1410

Κανονισμός (ΕΟΚ) αριθ. 1410/71 του Συμβουλίου της 29ης Ιουνίου 1971 περί τροποποιήσεως του κανονισμού (ΕΟΚ) αριθ. 804/68 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 148 της 03/07/1971 σ. 0003 - 0003 Δανική ειδική έκδοση: Σειρά I Κεφάλαιο 1971(II) σ. 0362  Αγγλική ειδική έκδοση: Σειρά I Κεφάλαιο 1971(II) σ. 0410  Ελληνική ειδική έκδοση: Κεφάλαιο 03 τόμος 6 σ. 0212  Ισπανική ειδική έκδοση: Κεφάλαιο 03 τόμος 4 σ. 0202  Πορτογαλική ειδική έκδοση : Κεφάλαιο 03 τόμος 4 σ. 0202 

ΚΑΝΟΝΙΣΜΟΣ (ΕΟΚ) αριθ. 1410/71 ΤΟΥ ΣΥΜΒΟΥΛΙΟΥ της 29ης Ιουνίου 1971 περί τροποποιήσεως του κανονισμού (ΕΟΚ) αριθ. 804/68 "περί κοινής οργανώσεως αγοράς στον τομέα του γάλακτος και των γαλακτοκομικών προϊόντων"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 42 και 43,  την πρόταση της Επιτροπής,  τη γνώμη της Συνελεύσεως (1),  Εκτιμώντας:  ότι το άρθρο 14 παράγραφος 1 του κανονισμού (ΕΟΚ) αριθ. 804/68 (2) του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων, όπως τροποποιήθηκε τελευταία από τον κανονισμό (ΕΟΚ) αριθ.  1253/70 (3), προβλέπει ότι μέχρις ότου εφαρμοσθεί το κοινοτικό καθεστώς που αναφέρεται στο άρθρο 22 παράγραφος 2 πρώτο εδάφιο, οι δασμοί του Κοινού Δασμολογίου θα ισχύουν για τις εισαγωγές των προϊόντων που αναφέρονται στο άρθρο 1 μέρος α) 1- ότι το άρθρο 15 του ιδίου κανονισμού προβλέπει ότι μέχρι εφαρμογής του κοινοτικού καθεστώτος που αναφέρεται στο άρθρο 22 παράγραφος 2 πρώτο εδάφιο, τα Κράτη μέλη θα διατηρήσουν έναντι των τρίτων χωρών, όσον αφορά τα προϊόντα που αναφέρονται στο άρθρο 1  μέρος α) 1, τη φορολογική επιβάρυνση ισοδυνάμου αποτελέσματος προς τους δασμούς, τους ποσοτικούς περιορισμούς και τα μέτρα ισοδυνάμου αποτελέσματος που εφαρμόζονται κατά το χρόνο θέσεως σε ισχύ του κανονισμού αυτού- ότι αυτό το κοινοτικό καθεστώς που αναφέρεται ανωτέρω εισάγεται με τον κανονισμό (ΕΟΚ) αριθ. 1411/71 (4) του Συμβουλίου της 29ης Ιουνίου 1971 περί καθορισμού συμπληρωματικών κανόνων επί της κοινής οργανώσεως αγοράς στον τομέα του γάλακτος και των  γαλακτοκομικών προϊόντων για τα προϊόντα που υπάγονται στην κλάση 04.01 του Κοινού Δασμολογίου- ότι, συνεπώς, πρέπει επίσης να προβλέπεται η εφαρμογή του καθεστώτος των εισφορών κατά τις εισαγωγές για τα προϊόντα που αναφέρονται στο άρθρο 1 μέρος α) 1 του κανονισμού (ΕΟΚ) αριθ. 804/68 και ότι το άρθρο 15 του εν λόγω κανονισμού είναι χωρίς  αντικείμενο και πρέπει να καταργηθεί.  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο των παραγράφων 1 μέχρι 3 του άρθρου 14 του κανονισμού (ΕΟΚ) αριθ. 804/68 αντικαθίσταται ως ακολούθως:  "1. Εισπράττεται εισφορά κατά την εισαγωγή των προϊόντων που αναφέρονται στο άρθρο 1.  2. Τα προϊόντα που αναφέρονται στην παράγραφο 1 δύνανται να κατανεμηθούν σε ομάδες. Ένα προϊόν οδηγός καθορίζεται για κάθε ομάδα. Τα λοιπά προϊόντα της ομάδος καλούνται στο εξής "εξομοιωμένα προϊόντα".  3. Εφ' όσον δεν καθορίζεται με ειδικές διατάξεις, η εισφορά αυτή επί των προϊόντων οποιασδήποτε ομάδος ισούται προς την τιμή κατωφλίου για το προϊόν οδηγό μειωμένη κατά την τιμή "ελεύθερο στα σύνορα ".  Εν τούτοις, κατά παρέκκλιση από τις διατάξεις του πρώτου εδαφίου, η εισφορά επί των προϊόντων, για τα οποία ο δασμός έχει παγιωθεί στα πλαίσια της ΓΣΔΕ, περιορίζεται στο ποσό που προκύπτει από αυτή την παγίωση."  Άρθρο 2  Το άρθρο 15 του κανονισμού (ΕΟΚ) αριθ. 804/68 καταργείται.   Άρθρο 3  Ο παρών κανονισμός αρχίζει να ισχύει την 1η Ιανουαρίου 1972.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 29 Ιουνίου 1971.  Για το Συμβούλιο Ο Πρόεδρος M. COINTAT  (1) ΕΕ αριθ. Α 151 της 29.12.1970 σ. 40.  (2) ΕΕ αριθ. Ν 148 της 28.6.1968, σ. 13.  (3) ΕΕ αριθ. Ν 143 της 1.7.1970 σ. 1.  (4) ΕΕ αριθ. Ν 148 3.7.1971, σ. 4.